[bookmark: _GoBack]Z A P I S N I K

26. sjednice Vijeća Mjesnog odbora „Marin Držić“
održane u ponedjeljak, 21. kolovoza 2023.,
u prostorijama Mjesnog odbora „Marin Držić“, Kruge 9, Zagreb,
s početkom u 18:00 sati
[bookmark: _Hlk50110740]
NAZOČNI ČLANOVI VIJEĆA: Željko Belinić, Jasminka Francki Bijonda, Andrej Kajganić, Ivan Marić, Žana Počuča, Edo Tanković, Zorislav Šubarić 
OSTALI PRISUTNI: Jurica Prebeg, djelatnik Gradskog ureda za mjesnu samoupravu, promet, civilnu zaštitu i sigurnost
Predsjedava: Andrej Kajganić, predsjednik Vijeća Mjesnog odbora „Marin Držić“.
Zapisnik vodi: Žana Počuča, potpredsjednica Vijeća Mjesnog odbora „Marin Držić“.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 26. sjednicu Vijeća Mjesnog odbora „Marin Držić“. 
Predsjednik poziva članove Vijeća da prihvate zapisnik 25. sjednice Vijeća održane 13. srpnja 2023. godine.
Vijeće jednoglasno, bez izmjena prihvaća tekst zapisnika s 25. sjednice Vijeća.
Predsjednik iznosi prijedlog dnevnog reda. Otvara raspravu, zatvara raspravu i daje Dnevni red na usvajanje.

Vijeće jednoglasno utvrđuje
DNEVNI RED
1. Prijedlog Zaključka o davanju mišljenja o Prijedlogu akcijskog plana za poboljšanje kvalitete zraka na području Grada Zagreba za razdoblje od 2023. do 2028.
[bookmark: _Hlk143635472]2. Prijedlog Zaključka o davanju mišljenja na Prijedlog mjera za smanjivanje razina prizemnog ozona na području Grada Zagreba za razdoblje od 2023. do 2028.
3. Prijedlog zaključka o davanju mišljenja o postavljanju klamerica i uređenje površine Ulica grada Vukovara 230b
4. Pitanja, prijedlozi i obavijesti


[bookmark: _Hlk137912908]Ad 1. Prijedlog Zaključka o davanju mišljenja o Prijedlogu akcijskog plana za poboljšanje kvalitete zraka na području Grada Zagreba za razdoblje od 2023. do 2028.

Predsjednik obrazlaže točku dnevnog reda te otvara raspravu po ovoj točki. 
Zorislav Šubarić podržava donošenje mjera za poboljšanje zraka, međutim ističe suzdržanost po pitanju predmetnog dokumenta o kojem se treba glasati, a obrazloženje će dati prilikom rasprave o drugoj točki dnevnog reda.  
Nema daljnjih javljanja u raspravi te Predsjednik zatvara raspravu i stavlja Zaključak na glasanje. 
Vijeće većinom glasova (6 ZA i 1 SUZDRŽAN) donosi

Z A K LJ U Č A K
o davanju mišljenja o Prijedlogu akcijskog plana za poboljšanje kvalitete zraka 
na području Grada Zagreba za razdoblje od 2023. do 2028
Tekst zaključka se prilaže ovom zapisniku i njegov je sastavni dio.


Ad 2. Prijedlog Zaključka o davanju mišljenja na Prijedlog mjera za smanjivanje razina prizemnog ozona na području Grada Zagreba za razdoblje od 2023. do 2028.

Predsjednik obrazlaže točku dnevnog reda te otvara raspravu po ovoj točki dnevnog reda. 
Zorislav Šubarić kao i u prethodnoj točki napominje kako podržava nastojanja za poboljšanje kvalitete zraka i smanjivanje razina prizemnog ozona, no ponovo ističe suzdržanost po pitanju samog dokumenta. Naime, smatra da dokumenti, iako sadrže mnogo informacija i vrlo su opširni u konačnici nisu potpuno jasni te nije jasno što točno, na koji način i u kojim točno rokovima se namjerava postići. Smatra da je pri izradi ovakvih dokumenata potrebno izraditi i informativni sažetak iz kojeg se mogu utvrditi sve relevantne i važne informacije. Radi svega navedenog, pri glasanju će ostati suzdržan. 
Nema daljnjih javljanja u raspravi te Predsjednik zatvara raspravu i stavlja Zaključak na glasanje. 
Vijeće većinom glasova (6 ZA i 1 SUZDRŽAN) donosi

Z A K LJ U Č A K
o davanju mišljenja na Prijedlog mjera za smanjivanje razina prizemnog ozona na području Grada Zagreba za razdoblje od 2023. do 2028.
Tekst zaključka se prilaže ovom zapisniku i njegov je sastavni dio.


Ad 3. Prijedlog zaključka o davanju mišljenja o postavljanju klamerica i uređenje površine Ulica grada Vukovara 230b

Predsjednik obrazlaže točku dnevnog reda, odnosno zaprimljen dopis GU za obnovu, izgradnju, prostorno uređenje, graditeljstvo, komunalne poslove i promet kojim se traži mišljenje o zahtjevu predstavnika stanara Ulice grada Vukovara 230, 230a i 230b. 


Predlaže se očuvanje postojećeg i sadnja novog travnjaka koji bi se potom zaštitili klamericama, kako bi se spriječilo nepropisno parkiranje kojim se uništava postojeća zelena površina. Isto se predlaže učiniti i sa postojećim zelenim otokom.  
Predsjednik otvara raspravu, zatvara raspravu i daje zaključak na glasanje.

Vijeće jednoglasno donosi
Z A K LJ U Č A K
o davanju mišljenja o postavljanju klamerica i uređenje površine
                      Ulica grada Vukovara 230b
Tekst zaključka se prilaže ovom zapisniku i njegov je sastavni dio.


Ad 4. Pitanja, prijedlozi i obavijesti

Predsjednik informira o zaprimljenim upitima i prijedlozima građana putem e-pošte. 
Prvi prijedlog odnosi se na razmatranje mogućnosti izgradnje vrtića na zelenoj površini iza autobusnog kolodvora, na k.č. 343/1. Predlaže se na prijedlog odgovoriti sukladno prethodnim raspravama vijeća mjesnog odbora o ovoj površini, odnosno o postojanju imovinsko-pravnih problema koji su utvrđeni prilikom predlaganja da se na toj površini uredi park. 
Drugi upit građana odnosi se na rješavanje problematike parkiranja u ulici Vranovina, u kojoj je jedan od stanara samoinicijativno označio dio ulice žutom bojom u svrhu osiguravanja vlastitog mjesta za parkiranje. Primjedba građana će se dalje uputiti na rješavanje komunalnom redarstvu. 

Zatim predsjednik sukladno dopisu o statusu rješavanja zaključaka usvojenih na prethodnim sjednicama informira vijećnike o sljedećem: 
- postavit će se svjetleće oznake kod Osnovne škole Grigor Vitez
- postavit će se zaštitna ograda kod Dječjeg vrtića Iskrica
- postavit će se prometni znak ispred zgrade Ulica grada Vukovara 222 u roku 14 dana od donošenja rješenja (do 24.8.2023.)
S obzirom da nema informacije o postavljanju novog uspornika (uzdignute plohe) kod Osnovne škole Marina Držića, poslat će zahtjev za dostavom povratne informacije o statusu rješavanja zaključka. 

Nadalje informira o postotku izvršenja radova za područje Gradske četvrti Trnje – Zrinjevac je na 3 % izvršenja, dok su Zagrebačke ceste do sada izvršile 5 % radova, a iako je zaprimljen nacrt projektne dokumentacije za uređenje parka, nije dobivena informacija o konačnom završetku projekta. 
Tijekom rujna biti će provedeni izlasci na teren s nadležnim službama radi procjene troškova predloženih prioriteta za Plan komunalnih aktivnosti za 2024., te da na jesen treba krenuti sadnja stabala, a za čiju sadnju su se prikupljali prijedlozi tijekom prošle godine. 

Edo Tanković postavlja pitanje o nadležnostima, odnosno na koji način riješiti pitanje gomilanja otpada na privatnim parcelama. U raspravi su sudjelovali svi vijećnici te je utvrđeno da se po tom pitanju kontaktira komunalno redarstvo. 

Žana Počuča postavlja pitanje o održavanju dana Mjesnog odbora koji je bio predviđen za rujan. 

Predsjednik odgovara da nema još dogovora s ravnateljem OŠ Marina Držića, s kojim se razgovaralo o zajedničkoj organizaciji, a s obzirom na ljetne školske praznike. 

Nema dodatnih obavijesti, pitanja niti prijedloga te predsjednik zatvara 26. sjednicu Vijeća Mjesnog odbora. 

Sjednica je završila u 19:00 sati. 


KLASA:024-08/23-003/1508
URBROJ: 251-13-11-17/006-23-3
Zagreb, 21. kolovoza 2023.



Zapisnik sastavila: 
                                                                  
  Žana Počuča, v.r.          
                                                         
PREDSJEDNIK
Vijeća Mjesnog odbora „Marin Držić“

Andrej Kajganić, v.r.

Prilozi zapisnika





































Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 26. sjednici 21. kolovoza 2023., donijelo je
                                                                                                                               



Z A K LJ U Č A K
o davanju mišljenja o Prijedlogu akcijskog plana za poboljšanje kvalitete zraka 
na području Grada Zagreba za razdoblje od 2023. do 2028





1. Vijeće Mjesnog odbora „Marin Držić“ daje pozitivno mišljenje i suglasno je sa Prijedlogom akcijskog plana za poboljšanje kvalitete zraka na području Grada Zagreba za razdoblje od 2023. do 2028.

2. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, promet, civilnu zaštitu i sigurnost, Zagreb, Ulica grada Vukovara 56 a.

Zagreb, 21. kolovoza 2023.

PREDSJEDNIK
Vijeća Mjesnog odbora „Marin Držić“

Andrej Kajganić, v.r.













Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 26. sjednici 21. kolovoza 2023., donijelo je
                                                                                                                               



Z A K LJ U Č A K
o davanju mišljenja na Prijedlog mjera za smanjivanje razina prizemnog ozona na području Grada Zagreba za razdoblje od 2023. do 2028.




3. Vijeće Mjesnog odbora „Marin Držić“ daje pozitivno mišljenje i suglasno je sa Prijedlogom akcijskog plana za smanjivanje razina prizemnog ozona na području Grada Zagreba za razdoblje od 2023. do 2028.

4. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, promet, civilnu zaštitu i sigurnost, Zagreb, Ulica grada Vukovara 56 a.

PREDSJEDNIK
Vijeća Mjesnog odbora „Marin Držić“

Andrej Kajganić, v.r.












Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 26. sjednici 21. kolovoza 2023., donijelo je
                                                                                                                               



Z A K LJ U Č A K
o davanju mišljenja o postavljanju klamerica i uređenje površine
                      Ulica grada Vukovara 230b




5. Vijeće Mjesnog odbora „Marin Držić“ daje pozitivno mišljenje i suglasno je sa prijedlogom o postavljanju klamerica i uređenju površine Ulica grada Vukovara 230b..

6. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, promet, civilnu zaštitu i sigurnost, Zagreb, Ulica grada Vukovara 56 a.

PREDSJEDNIK
Vijeća Mjesnog odbora „Marin Držić“

Andrej Kajganić, v.r.













	Izvješće o glasanju na 26. sjednici 
Vijeća Mjesnog odbora "Marin držić"

	
	
	
	

	Članovi Vijeća
	Točka 1.
	Točka 2.
	Točka 3.

	Željko Belinić
	 +
	+ 
	 +

	Jasminka Francki-Bijonda
	 +
	 +
	+ 

	Andrej Kajganić
	 +
	+ 
	+ 

	Ivan Marić
	 +
	 +
	 +

	Žana Počuća
	+ 
	 +
	+ 

	Zorislav Šubarić
	0 
	0 
	+ 

	Edo Tanković
	 +
	+ 
	+ 

	
	
	
	

	*  ZA=  +
	
	
	

	    PROTIV=  —
	
	
	

	    SUZDRŽAN=  0
	
	
	

	    NIJE PRISUTAN= prekrižiti ime
	
	




